CELEX: 32016D1173
Language: da
Date: 2016-07-18 00:00:00
Title: Rådets afgørelse (FUSP) 2016/1173 af 18. juli 2016 om ændring af afgørelse 2010/788/FUSP om restriktive foranstaltninger over for Den Demokratiske Republik Congo

19.7.2016   
            
            
               DA
            
            
               Den Europæiske Unions Tidende
            
            
               L 193/108
            
         RÅDETS AFGØRELSE (FUSP) 2016/1173
   af 18. juli 2016
   om ændring af afgørelse 2010/788/FUSP om restriktive foranstaltninger over for Den Demokratiske Republik Congo
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 20. december 2010 vedtog Rådet afgørelse 2010/788/FUSP (1).
            
         
               (2)
            
            
               Den 23. juni 2016 vedtog De Forenede Nationers Sikkerhedsråd resolution 2293 (2016) om Den Demokratiske Republik Congo. Resolutionen fastsætter visse ændringer af undtagelserne fra våbenembargoen samt af kriterierne for udpegelse for så vidt angår restriktioner vedrørende rejseforbud og indefrysning af midler som krævet af De Forenede Nationers Sikkerhedsråds resolution 1807 (2008).
            
         
               (3)
            
            
               Der er behov for yderligere handling fra Unionens side for at iværksætte disse ændringer —
            
         VEDTAGET DENNE AFGØRELSE:
   Artikel 1
   I afgørelse 2010/788/FUSP foretages følgende ændringer:
   
               1)
            
            
               Artikel 2, stk. 1, ændres således:
               
                           a)
                        
                        
                           Litra c) affattes således:
                           
                                       »c)
                                    
                                    
                                       levering, salg eller overførsel af militærudstyr, der ikke er bestemt til at dræbe, men som udelukkende er til humanitær brug eller beskyttelsesbrug, eller levering af teknisk bistand og uddannelse i forbindelse med sådant ikkedræbende udstyr, som meddelt på forhånd til den sanktionskomité, der er nedsat i henhold til UNSCR 1533 (2004) (Sanktionskomitéen)«.
                                    
                                 
                     
                           b)
                        
                        
                           Følgende litra tilføjes:
                           
                                       »e)
                                    
                                    
                                       andre former for salg og/eller levering af våben og materiel i tilknytning hertil eller ydelse af bistand eller levering af personale, som godkendt på forhånd af Sanktionskomitéen.«
                                    
                                 
                     
         
               2)
            
            
               Artikel 3 ændres således:
               
                           a)
                        
                        
                           Litra e) affattes således:
                           
                                       »e)
                                    
                                    
                                       være involveret i planlægning, ledelse eller udførelse af handlinger i Den Demokratiske Republik Congo, der udgør krænkelser eller overtrædelser af menneskerettighederne, eller som krænker den humanitære folkeret, herunder handlinger, der involverer overgreb mod civile, herunder drab og lemlæstelse, voldtægt og anden seksuel vold, bortførelse, tvangsfordrivelse og angreb på skoler og hospitaler«.
                                    
                                 
                     
                           b)
                        
                        
                           Litra g) affattes således:
                           
                                       »g)
                                    
                                    
                                       støtte enkeltpersoner eller enheder, herunder væbnede grupper eller kriminelle netværk, som er involveret i destabiliserende aktiviteter i Den Demokratiske Republik Congo gennem ulovlig udnyttelse af eller handel med naturressourcer, herunder guld eller vilde dyr samt produkter fremstillet heraf«.
                                    
                                 
                     
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 18. juli 2016.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (EUT L 336 af 21.12.2010, s. 30).